Ny Mac Mini er ikke større end Apple TV

Mac Mini kommer i den grad til at leve op til sit navn, hvis Bloombergs Mark Gurman endnu en gang får ret. Han hævder nemlig, at størrelsen på den næste udgave af den lille computer næsten halveres, så den får nogenlunde samme dimensioner som Apple TV.

Samtidig vil den være bestykket med den kraftige M4 processor, der er seneste aftapning af Apples egne processorer og et kraftværk. Som om det ikke er nok, vil Mac Mini angiveligt også komme i en variant med M4 Pro processor hævder han.

Nu kan med rette bekymre sig om fysiske tilslutninger til en computer med så små dimensioner – Apple TV er 9,3 x 9,3 centimeter – men den vil have tre USB-C stik. Ud over HDMI og strømstik.

“Apple har testet modeller med mindst tre USB-C-porte på bagsiden af ​​Mini’en, foruden et område til at tilslutte strømkablet og en HDMI-port til at forbinde enheden til tv-apparater og skærme,” skriver Gurman.

De mildest talt klejne dimensioner kan opnås fordi M4 processoren genererer meget lidt varme, at der ikke er behov for aktiv køling. Processoren bruges allerede i den ultratynde 2024-udgave af iPad Pro.

Læs anmeldelse af iPad Pro 2024 – Verdens bedste tablet.

Apple har ikke ændret designet på Mac Mini siden udgaven, der kom i 2020, så et nyt design har længe været på trapperne. Gurman siger, at den fortsat vil være indkapslet i aluminium. Han hævder også, at den sandsynligvis vil blive præsenteret allerede senere i år.

Det næste Apple-event bliver sandsynligvis om en måneds tid. Men her vil det være den nye iPhone 16 familie, der er på menuen.

Ny Mac Mini er ikke større end Apple TV